Vapain tuntein
Pois valat, pois! en niitä vaadi sulta,
 ne rikot kumminkin, ei niillä lemmen tulta
 voi sytytellä, sammunut mi ois.

 Mä sua lemmin nyt, sen tiedän;
 kuin huomenna mun sydämeni lyö,
 en tiedä (kätkevi sen kaiho yö).

 Sä ikuisesti rakas mulle lienet,
 kenties, kentiesi et, en tiedä tuota,
 en tahdo tietää, toivon vain (en luota).

 Miks’ tunteet taivaiset mä maahan toisin
 ja miksi rajat lupauksin loisin
 mä niille, joita rajoittaa ei voi?